CELEX: 52021PC0433
Language: fi
Date: 2021-07-30
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide annetun täytäntöönpanopäätöksen (EU) 2018/789 muuttamisesta

EUROOPAN KOMISSIO
            Bryssel 30.7.2021
            COM(2021) 433 final
            2021/0247(NLE)
            Ehdotus
            NEUVOSTON TÄYTÄNTÖÖNPANOPÄÄTÖS 
            luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide annetun täytäntöönpanopäätöksen (EU) 2018/789 muuttamisesta
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ”alv-direktiivi”, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Kirjeessään, jonka komissio kirjasi saapuneeksi 18. helmikuuta 2021, Unkari pyytää lupaa jatkaa alv-direktiivin 193 artiklasta poikkeavaa erityistoimenpidettä, joka koskee henkilöä, joka on arvonlisäverovelvollinen tiettyjen luovutusten tai suoritusten yhteydessä, joissa luovuttajat tai suorittajat ovat likvidaatiossa tai muussa menettelyssä, jossa niiden maksukyvyttömyys vahvistetaan oikeudellisesti. Komissio on antanut alv-direktiivin 395 artiklan 2 kohdan mukaisesti Unkarin pyynnön tiedoksi muille jäsenvaltioille 7. huhtikuuta 2021 päivätyllä kirjeellä. Se on ilmoittanut Unkarille 8. huhtikuuta 2021 päivätyllä kirjeellä saaneensa kaikki pyynnön arviointiin tarvitsemansa tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Jäsenvaltiot voivat alv-direktiivin 199 artiklan 1 kohdan g alakohdan nojalla säätää, että veronmaksuvelvollinen on verovelvollinen, joka vastaanottaa velallisen kiinteän omaisuuden luovutuksen maksuvelvollisuuden määräävän päätöksen perusteella pakkomyyntimenettelyssä (käännetyn verovelvollisuuden mekanismi). Unkari pyysi vuonna 2017 käännetyn verovelvollisuuden mekanismin laajentamista siten, että sen soveltamisalaan kuuluisivat myös tuotantotavaroiden luovutukset sekä tavaroiden luovutukset tai palvelujen suoritukset, joiden käypä markkina-arvo on yli 100 000 Unkarin forinttia (noin 275 euroa) luovutus- tai suoritushetkellä, jos verovelvollinen, joka luovuttaa tavarat tai suorittaa palvelut, on likvidaatiossa tai muussa menettelyssä, jossa sen maksukyvyttömyys vahvistetaan oikeudellisesti. Poikkeus hyväksyttiin neuvoston täytäntöönpanopäätöksellä (EU) 2018/789
                     2
                   31. joulukuuta 2021 asti.
               
               
                  Pääomahyödykkeet ovat yleensä arvokkaita työkaluja, koneita ja esineitä. Unkarin mukaan maksukyvyttömien verovelvollisten suorittamia liiketoimia, jotka ylittävät 100 000 Unkarin forintin kynnysarvon, on lisäksi paljon. Selvittäjä usein jättää kannettavan arvonlisäveron maksamatta, koska kyseinen määrä on käytettävä aiempien vaateiden maksamiseen. Samalla ostaja voi verovelvollisena, jolla on vähennysoikeus, silti vähentää aiheutuneen arvonlisäveron, mikä vaikuttaa negatiivisesti talousarvioon ja millä rahoitetaan likvidaatiota. Lisäksi Unkari on kirjannut petostapauksia, joissa likvidaatiossa olleet yritykset ovat laatineet tekaistuja laskuja toimiville yrityksille ja vähentäneet siten merkittävästi veroa, joka niiden on maksettava, ilman takeita siitä, että laskujen laatijat maksaisivat arvonlisäveron. 
               
               
                  Vaikka Unkarin kansallisen vero- ja tullihallinnon toimittamat luvut osoittavat maksukyvyttömyysmenettelyjen määrän vähentyneen tasaisestivuosina 2017–2020, covid-19-epidemian taloudelliset vaikutukset voivat johtaa likvidaatioiden määrän jyrkkään kasvuun lähitulevaisuudessa, minkä vuoksi näihin liiketoimiin sovellettava käännetty verovelvollisuus on tarpeen säilyttää.
               
               
                  Tämän perusteella Unkari katsoo, että on olemassa tarve turvata verotulot ja talousarvioon liittyvät edut ottaen huomioon sellaisten taloudellisissa vaikeuksissa olevien verovelvollisten lukumäärä, jotka toteuttavat edellä tarkoitettuja luovutuksia ja suorituksia. Käännetyn verovelvollisuuden mekanismi on Unkarin mukaan asianmukainen keino tähän tarkoitukseen. Likvidaatiossa oleva verovelvollinen ei olisi velvollinen maksamaan arvonlisäveroa, asiakasta ei rangaistaisi, ja samalla vältettäisiin arvonlisätulojen menetykset valtion talousarviossa.
               
            
            
               Unkari pyysi luvan jatkamista 31. joulukuuta 2026 saakka, mutta poikkeus ehdotetaan hyväksyttäväksi 31. joulukuuta 2024 saakka. Poikkeus, joka mahdollistaa käännetyn verovelvollisuuden soveltamisen, on viimeinen keino, ja se olisi oltava ajallisesti mahdollisimman rajallinen. Lisäksi kyseisen ajanjakson olisi oltava riittävä, jotta voidaan toteuttaa muita tavanomaisia toimenpiteitä, joilla vähennetään julkiselle taloudelle aiheutuvia tappioita, erityisesti petolliseen toimintaan liittyvien tappioiden osalta, jolloin vältetään toimenpiteen jatkaminen uudelleen.  
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Alv-direktiivin 395 artikla.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
               
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen eli pyrkimykseen yksinkertaistaa veronkantoa ja estää verovilppiä. Siinä ei ylitetä sitä, mikä on tarpeen näiden tavoitteiden saavuttamiseksi.
               
            
            
               •Toimintatavan valinta
            
         
         
            
               
                  Ehdotettu toimintatapa on neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Sidosryhmien kuulemista ei ole järjestetty. Tämä ehdotus perustuu Unkarin esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
            
               •Vaikutustenarviointi
            
            
               Ehdotetun täytäntöönpanopäätöksen tavoitteena on turvata verotulot ja talousarvioon liittyvät edut maksukyvyttömyysmenettelyssä olevien yritysten osalta, kun nämä luovuttavat tuotantotavaroita taikka luovuttavat muita tavaroita tai suorittavat palveluja, joiden käypä markkina-arvo on yli 100 000 Unkarin forinttia. Unkari katsoo, että käännetyn verovelvollisuuden mekanismin soveltaminen tämäntyyppisiin liiketoimiin on tosiasiallisesti yksinkertaistanut veronkantoa ja estänyt verovilppiä. Toimenpiteellä on rajoitettu julkisten tulojen menetyksiä ja saatu lisää talousarviotuloja noin 1,5–2 miljardia Unkarin forinttia (noin 4,2–5,6 miljoonaa euroa) vuosittain. Näin ollen poikkeustoimenpiteellä on myönteinen vaikutus, vaikkakin hyvin vähäisessä määrin. Koska vaikutus on vähäinen, Unkarin olisi toteutettava muita tavanomaisia toimenpiteitä vähentääkseen talousarvioon kohdistuvia tappioita, mikä voisi johtaa samanlaisiin tuloksiin. 
            
            
               Koska poikkeuksen soveltamisala on suppea ja voimassaoloaika rajallinen, vaikutukset olisivat joka tapauksessa rajallisia.
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole kielteisiä vaikutuksia EU:n talousarvioon.
               
            
            
               5.LISÄTIEDOT
            
            
               Ehdotus sisältää raukeamislausekkeen, jonka mukaisesti poikkeuksen voimassaolo päättyy 31. joulukuuta 2024.
            
            
               2021/0247 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide annetun täytäntöönpanopäätöksen (EU) 2018/789 muuttamisesta
            
         
         
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  3
                ja erityisesti sen 395 artiklan 1 kohdan ensimmäisen alakohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 193 artiklan mukaisesti verovelvollinen, joka suorittaa verollisen tavaroiden luovutuksen tai verollisen palvelun, on pääsääntöisesti velvollinen maksamaan arvonlisäveron veroviranomaisille.
            
            
               (2)Unkarille annettiin neuvoston täytäntöönpanopäätöksellä (EU) 2018/789
                  4
                lupa ottaa käyttöön direktiivin 2006/112/EY 193 artiklasta poikkeava toimenpide, jäljempänä ’erityistoimenpide’, joka koskee henkilöä, joka on arvonlisäverovelvollinen tiettyjen luovutusten tai suoritusten yhteydessä, joissa luovuttajat tai suorittajat ovat likvidaatiossa tai muussa menettelyssä, jossa niiden maksukyvyttömyys vahvistetaan oikeudellisesti.
            
            
               (3)Unkari toimitti 18 päivänä helmikuuta 2021 päivätyllä kirjeellä komissiolle pyynnön erityistoimenpiteen soveltamista koskevan luvan jatkamisesta 31 päivään joulukuuta 2026 saakka, jäljempänä ’pyyntö’. Unkari toimitti pyynnön ohella kertomuksen, johon sisältyi erityistoimenpiteen uudelleentarkastelu.
            
            
               (4)Komissio toimitti direktiivin 2006/112/EY 395 artiklan 2 kohdan toisen alakohdan mukaisesti Unkarin pyynnön muille jäsenvaltioille 7 päivänä huhtikuuta 2021 päivätyllä kirjeellä. Komissio ilmoitti Unkarille 8 päivänä huhtikuuta 2021 päivätyllä kirjeellä, että sillä oli kaikki pyynnön arviointia varten tarpeelliset tiedot.
            
            
               (5)Unkarin mukaan likvidaatioissa tai maksukyvyttömyysmenettelyssä olevat verovelvolliset eivät useinkaan maksa kannettavaa arvonlisäveroa veroviranomaisille. Samalla ostaja voi verovelvollisena, jolla on vähennysoikeus, silti vähentää aiheutuneen arvonlisäveron, mikä vaikuttaa negatiivisesti talousarvioon ja millä rahoitetaan likvidaatiota. Lisäksi Unkari on kirjannut petostapauksia, joissa likvidaatiossa olleet yritykset ovat laatineet tekaistuja laskuja toimiville yrityksille ja vähentäneet merkittävästi veroa, joka niiden on maksettava, ilman takeita siitä, että laskun laatija maksaisi kannettavan arvonlisäveron.
            
            
               (6)Jäsenvaltiot voivat direktiivin 2006/112/EY 199 artiklan 1 kohdan g alakohdan mukaan säätää, että veronmaksuvelvollinen on verovelvollinen, joka vastaanottaa velallisen kiinteän omaisuuden luovutuksen maksuvelvollisuuden määräävän päätöksen perusteella pakkomyyntimenettelyssä, jäljempänä ’käännetyn verovelvollisuuden mekanismi’. Erityistoimenpiteen ansiosta Unkari voi laajentaa käännetyn verovelvollisuuden mekanismin soveltamisen muihin maksukyvyttömyysmenettelyssä olevien verovelvollisten suorittamiin luovutuksiin tai suorituksiin eli tuotantotavaroiden luovutuksiin ja muiden sellaisten tavaroiden luovutuksiin tai palvelujen suorituksiin, joiden käypä markkina-arvo on yli 100 000 Unkarin forinttia.
            
            
               (7)Unkarin toimittamien tietojen perusteella käännetyn verovelvollisuuden mekanismin soveltaminen tämäntyyppisiin liiketoimiin on tosiasiallisesti yksinkertaistanut veronkantoa ja estänyt verovilppiä. Toimenpiteen täytäntöönpano on rajoittanut julkisten tulojen menetyksiä ja tuonut talousarvioon lisätuloja. Lisäksi covid-19-epidemian taloudelliset vaikutukset saattavat johtaa likvidaatioiden määrän jyrkkään kasvuun lähitulevaisuudessa, mikä korostaa tarvetta jatkaa erityistoimenpidettä.
            
            
               (8)Pyydetyn poikkeuksen olisi oltava ajallisesti rajoitettu, jotta verohallinnolla olisi aikaa ottaa käyttöön muita tavanomaisia toimenpiteitä ongelman ratkaisemiseksi ja julkiseen talouteen kohdistuvien tappioiden vähentämiseksi, erityisesti petoksiin liittyvien tappioiden osalta poikkeuksen voimassaolon päättymiseen asti, jolloin poikkeuksen jatkaminen olisi tarpeetonta. Poikkeus, jolla mahdollistetaan käännetyn verovelvollisuuden järjestelmän käyttö, myönnetään poikkeuksellisesti vain tietyille petosaloille ja viimeisenä keinona. Sen vuoksi luvan voimassaoloa olisi jatkettava ainoastaan 31 päivään joulukuuta 2024 saakka. 
            
            
               (9)Poikkeustoimenpide ei vaikuta kielteisesti arvonlisäverosta kertyviin unionin omiin varoihin.
            
            
               (10)Sen vuoksi täytäntöönpanopäätöstä (EU) 2018/789 olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen (EU) 2018/789 2 artiklan toinen kohta seuraavasti: 
            
            
               ”Tämän päätöksen voimassaolo päättyy 31 päivänä joulukuuta 2024.”
            
            
               2 artikla
            
         
         
            
               Tämä päätös on osoitettu Unkarille.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        EUVL L 134, 31.5.2018, s. 10–11. 
               
               
                  
                     (3)
                  
                        EUVL L 347, 11.12.2006, s. 1.
               
               
                  
                     (4)
                  
                        EUVL L 134, 31.5.2018, s. 10–11.